Բացի այդ, արտասահմանում սովորած լինելը չափանիշ չէ, միջակությունը նույնիսկ Քեմբրիջում չի դադարում միջակություն լինել: Հա, Քեմբրջում էլ միջակություններ կան: Օրինակ մի ընդդիմադիր գործիչ ունենք, լավ մարդ է, բայց որպես գործիչ՝ զգացմունքային միջակություն: Գնաց դրսում սովորեց, բայց բան չի փոխվել: Ընդհանրապես հումանիտար գիտակարգերի բնագավառում արտասահմանյան համալսարաննեում դժվար թե ինչ-որ տեղաշարժ արձանագրվի ու Հայաստանում հնարավոր չլինի դրա մասին տեղյակ լինել: Հավատացնում եմ, հնարավոր չէ: Այսինքն դրսում սովորած լինելը որևէ կերպ չի կարող չափանիշ լինել: Իհարկե բացառություններ կան: Օրինակ Աստղաֆիզիկայի, կենսաբանության և այլ ոլորտներում, քանի որ ԽՍՀՄ-ի փլուզումից հետո այդ ուղղություններով Հայաստանի ներուժը զրոյացել է: Բայց Օքսֆորդի թյուքագետը ԵՊՀ-ի կամ էլ Ամերիկյան համալսարանի թյուքագետի հետ համեմատած առավելություններ հաստատապես չունի: